
Bismillahir Rahmannir Raheem 


Zilhaj ka mahina umuman aur uska avval 
ashrah khususan bahot hi ahmiyat ka hamil 
he. Ahadeese mubarakah me uski badi fazilat 
varid huyi he. Ye mubarak ayyam takbir va 
tahlil aur haj va qurbani ke din he. Unme 
Allah se lav lagane ki fikr karni chahtye. 
Covid-19 ke phelne ke sabab is waqt aalame 
insaaniyat jin halat se dochar he, us ka sabab 
hamari bad amali aur Allah ke ahkamat aur 
zikr se gaflat ke siva aur kaya he? Lekin ham 
abhi khwabe gaflat se bedar hone ke liye 
tayyar nahi. 

Jin gharano ya ilako me ye vaba pahonch 
chuki he, unke alavah dusre log ab bhi apni 
masti me mast najar aate he. Khas tor se 
navjawan nasl mobile aur internet par be 


MAKTABA ASHRAF 
maksad balke gunah ke kaamo me pehle ki 


tarah lagi huyi he. 

Masjido ke bandh hone par hona to ye 
chahiye tha ke ham majeed tavajjuh ke saath 
Allah taala ke huzur ro ro kar apne gunaho ki 
maafi maangte, aur apne amal ko durust 
karne ka ehtemam karte, lekin tajjub he ke 
hamare navjawan namazo se majeed gafil 
najar ane lage. 

Jab masjid me ba jamaat namaz ka intezam 
tha, tab jitne log namazo ka ehtemam karte 
the, ab us me kami aagai he ham halat ka rona 
to rote he lekin halat ke durust karne vale 
Allah ko raazi karne ka ehtemam nah karte. 
Kiya ab bhi waqt nahi aaya ke hamare kulub 
Allah taala ki yaad aur us ke zikr ki taraf 
jhook jaye? In halat me to Allah ko raazi 
karne, istigfar zaydah karne aur har kisam ke 
gunaho se sachchi pakki toba karne ka 
nihayat ehtemam karne ki jarurat ha. 


Allah taala hame us ki taufik ata farama kar 

MAKTABA ASHRAF 
azmaish ke is daur ko khair va aafiyat vale 


daur se badal de aur ham sab ke saath fazal 
va ehsan ka mamla farmaye. Aamin. Ya 
mujibadain. 


Meri aap se guzarish he ke in mubarak ayyam 
ko bekar jane se bachaye aur niche diye huye 
kaam karne ki pabandi farmaye. 


(1) namazo aur tamam faraiz va vajibat ki 
pabandi kare. 


(2) Allah taala se apne talluk ko mazboot 
kare. 


(3) har kisam ke gunaho se sachchi pakki toba 
kare. 


Pehle puri ummat ki taraf se 'nastagfirullah' 
padhne darkhast ki gayi thi, ab uske saath ye 
'v natubu ilayhi' ka izafa farmale. 


Aur pure dhiyan ke saath zyadah se zyadah 
din - raat ke kisi bhi hisse me in alfaz ka zikr 


karte rahe. 
Page | 3 


MAKTABA ASHRAF , = : ; 
i) G9 a) jis 
“NASTAGFIRULLAH 
VA NATUBU ILAYHI” 


Ya Allah ! Ham sab aap se magfirat chahte he 
aur aap ke huzur tauba karte he. 


(4) Allah ki ayal yani Allah ke bando ke kaam 
aye, Khas tor se jo log is taklif deh aur jaan 
leva bimari ka shikar ho, unki aur unke 
gharvalo ki jitni ho sake madad jarur kare. 


(5) lockdown ki vajah se pareshan dusre 
jarurat mando ka bhi apni takat ke mutabik 
taavun karte rahe. 

Jo kaam hamare jimme he, agar ham ne un 
par baja tor par amal kiya to Allah taala ki jaat 
se kavi umeed he ke bahot jald halat behtar 
ho jayenge. 


Aamin yarabbal aalamin biahi_ sayyidil 
ambiyai val murasalin. 

Ahmad Khanpuri ufiya anhu. 

4 zilhaj1441 hi. 26 july 2020 

